ಮತ್ತೆ ಕಿರುತೆರೆಯಲ್ಲಿ ದೊಡ್ಮನೆ ಆಟ ಶುರು..! ಕೊರೊನಾ ಮತ್ತು ಲಾಕ್ಡೌನ್ನಿಂದ ಕನ್ನಡ ಕಿರುತೆರೆಯ ಬಿಗ್ ರಿಯಾಲಿಟಿ ಶೋ ಬಿಗ್ಬಾಸ್ಗೆ ಬ್ರೇಕ್ ಬಿದ್ದಿತ್ತು. 72 ದಿನಗಳ ಸುಧೀರ್ಘ ಪ್ರಯಾಣ ಮುಗಿಸಿ ಫಿನಾಲೆಗೂ ಮುನ್ನವೇ ಸ್ಪರ್ಧಿಗಳು ಹೊರಬರಬೇಕಾಯ್ತು. ಆದ್ರೆ ಇದೀಗ ಮತ್ತೆ ಕಿರುತೆರೆಯಲ್ಲಿ ದೊಡ್ಮನೆ ಆಟ ಶುರುವಾಗ್ತಿದೆ. ಬಿಗ್ಬಾಸ್ ಕನ್ನಡ ಕಿರುತೆರೆಯ ಬಹುದೊಡ್ಡ ರಿಯಾಲಿಟಿ ಶೋ. ಕಳೆದ 7 ಸೀಸನ್ಗಳು ಕೂಡ ಅದ್ಬುತ ಯಶಸ್ಸನ್ನು ಕಂಡಿತ್ತು. ಆದ್ರೆ 7 ಸೀಸನ್ಗಳಲ್ಲೂ ನಡೆಯದಂತಹ ಒಂದು ಬಿಗ್ ಟ್ವಿಸ್ಟ್ 8 ನೇ ಸೀಸನ್ನಲ್ಲಿ ನಡೆದುಹೋಯ್ತು. 72 ದಿನಗಳ ಸುಧೀರ್ಘ ಪ್ರಯಾಣ ಮಾಡಿದ್ದ 12 ಸ್ಪರ್ಧಿಗಳು ಏಕಾಏಕಿ ಮನೆಯಿಂದ ಹೊರಬರಬೇಕಾಯ್ತು. ಕೊರೊನಾ ಮತ್ತು ಲಾಕ್ಡೌನ್ನಿಂದ ಬಿಗ್ಬಾಸ್ ಕಾರ್ಯಕ್ರಮವನ್ನು ಅರ್ಧಕ್ಕೆ ನಿಲ್ಲಿಸಬೇಕಾಯ್ತು. ಇದ್ರಿಂದ ಬಿಗ್ಬಾಸ್ ವೀಕ್ಷಕರಿಗೆ ನಿರಾಸೆಯಾಗಿದ್ದಂತೂ ಸುಳ್ಳಲ್ಲ. ಅಷ್ಟೇ ಅಲ್ಲಾ ಸ್ಪರ್ಧಿಗಳು ಕೊಂಚ ಬೇಸರದಿಂದಲೇ ಹೊರಬಂದಿದ್ರು.ಆದ್ರೆ ಇದೀಗ ಬಿಗ್ಬಾಸ್ ಪ್ರಿಯರಿಗೆ ಗುಡ್ ನ್ಯೂಸ್ ಸಿಕ್ಕಿದೆ. ಮತ್ತೆ ಬಿಗ್ಬಾಸ್ ಕಾರ್ಯಕ್ರಮ ಶುರುವಾಗ್ತಿದೆ. ಈ ವಿಚಾರವನ್ನ ಸ್ವತ: ವಾಹಿನಿ ಮುಖ್ಯಸ್ಥರು ಸೋಶಿಯಲ್ ಮಿಡಿಯಾದಲ್ಲಿ ಶೇರ್ ಮಾಡಿಕೊಂಡಿದ್ದಾರೆ. ಕೊನೆಯ 12 ಸ್ಪರ್ಧಿ ಗಳನ್ನ ಈಗಾಗ್ಲೇ ಖಾಸಗಿ ಹೋಟೆಲ್ನಲ್ಲಿ ಕ್ಯಾರೆಂಟೈನ್ ಮಾಡಲಾಗಿದ್ದು, ಕೋವಿಡ್ ಟೆಸ್ಟ್ ನಂತ್ರ ಬಿಗ್ಬಾಸ್ ಮನೆಗೆ ಕಳುಹಿಸುವ ನಿರ್ಧಾರ ಮಾಡಲಾಗಿದೆ..ಇದೇ ಜೂನ್ 21 ರಿಂದ ಕಾರ್ಯಕ್ರಮ ಕೂಡ ಪ್ರಸಾರವಾಗಿಲಿದೆ. ಎಂದಿನಂತೆ ವೀಕೆಂಡ್ನಲ್ಲಿ ವಾರದ ಕಥೆ ಕಿಚ್ಚನ ಜೊತೆ ನಡೆಯಲಿದೆ. ಬಿಗ್ಬಾಸ್ ಜರ್ನಿ ಕಂಪ್ಲೀಟ್ ಆಗೋಕ್ಕೆ ಇನ್ನು ಕೇವಲ 28 ದಿನಗಳು ಮಾತ್ರ ಬಾಕಿಯಿತ್ತು..ಆದ್ರೆ ಈ ಬಾರಿ ಈ 28 ದಿನಗಳಿಗೆ ಮಾತ್ರ ಸೀಮಿತವಾಗದೇ 40 ದಿನಗಳ ಕಾಲ ಶೋ ನಡೆಸುವ ಯೋಚನೆ ಮಾಡಿದ್ಯಂತೆ ಬಿಗ್ ಬಾಸ್ ತಂಡ..ಒಟ್ನಲ್ಲಿ ಕಿರುತೆರೆ ಬಿಗ್ ರಿಯಾಲಿಟಿ ಶೋ ಬಿಗ್ಬಾಸ್ ಸೀಸನ್ 8 ಮತ್ತೆ ಮುಂದುವರಿತಿರೋದು ಕಿರುತೆರೆ ವೀಕ್ಷಕರಿಗೆ ಖುಷಿ ಕೊಟ್ಟಿದೆ. ವರದಿಅರ್ಚನಾಶರ್ಮಾ